Document ID: /roh_data/filtered/fineweb-2-filterrobots_roh.jsonl.gz/23129

Ün vin chod, eir pel beamer
La vschinauncha da Zuoz ho invido ad üna festina d’Advent. Que ho do ün concertin, l’iglüminaziun da Nadel es gnida impizzeda e que es gnieu sto da cumpagnia tar vin chod, spettand süllas projecziuns sülla chesa cumünela. Ma il beamer ho fat ün strich tres il quint.
In dumengia es sto l’impizzer ufficiel da la glüsch dal grand bös-chin sün plazza a Zuoz (fotografia: Martin Camichel).
La plazza da scoula a Zuoz as impla cun adüna dapü glieud in dumengia passeda vers las 17.30. Chaminand da la Crusch Alva in direcziun scoula, vain già da dalöntsch incunter ün’udur da vin chod, que s’oda il güvlöz dals iffaunts chi ...